Վալե դե լա Լունայի բնապատկեր
**Վալե դե լա Լունա** (իսպ.՝ Valle de la Luna, բառացի` Լուսնի հովիտ), անապատային տեղանք ու զբոսաշրջային հայտնի ուղղություն Չիլիի հյուսիսում։ Գտնվում է Սան Պեդրո դե Ատակամա քաղաքից 15 կմ արևմուտք` Անտոֆագաստայից շրջանում։ 1982 թվականից տեղանքը մտնում է Լոս Ֆլամենկոս ազգային արգելանոցի կազմի մեջ։

Աշխարհագրություն և երկրաբանություն
----------------------------------

Վալե դե լա Լունայի բնապատկեր
Վալե դե լա Լունան գտնվում է Սալար դե Ատակամա աղուտից հյուսիս ընկած գոգավորության մեջ։ Շրջապատված է Կոորդիլեր դե լա Սալ լեռնաշղթայի` մինչև 500 մ բարձրություն ունեցող բլուրներով։ Նրանից 15 կմ հյուսիս-արևելք ընկած է Սան Պեդրո դե Ատակամա քաղաքը։

Երկրաբանական առումով Վալե դե լա Լունան գտնվում է մի քանի տասնյակ մետր հաստությամբ հալիտի հորիզոնում։ Հարթավայրի մակերևույթին կա ավազի ու մանրախճի ավելի երիտասարդ շերտ, իսկ հարթավայրը մեզոզոյան դարաշրջանի կավճի փուլում է ձևավորվել։ Աղային ու ավազային շերտերի քայքայումից առաջացել են Վալե դե լա Լունայի արտասովոր ու արտակարգ գեղեցիկ ձևերը, որ դեպի իրենց են գրավում զբոսաշրջիկների։ Այս տարածքում տեղումների հազվադեպ լինելը (տեղումների տարեկան միջին քանակը 20 մմ է) նպաստում է աղի ջրի թափանցմանը շերտի մեջ և նրա գոլորշիացման արդյունքում եզրաշերտում աղի պղպջակների առաջացմանը։

Չնայած բնական խիստ պայմաններին` Վալե դե լա Լունայում առկա է կենդանական աշխարհ. այստեղ ապրում են հարավամերիկյան գորշ աղվեսներ, բույն են դնում ցախսարեկներ, գիշատիչ թռչուններ։

Զբոսաշրջություն
---------------

1982 թվականից տեղանքը մտնում է Լոս Ֆլամենկոս ազգային արգելանոցի կազմի մեջ։ Ֆրոմերի ուղեցույցը Վալե դե լա Լունան կոչում է վայր, որտեղ կարելի է հիանալ Ատակամա անապատի մայրամուտի գույներով, երբ ոսկեգույնին փոխարինում է մանուշակագույնը։ Ուղեցույցում խորհուրդ է տրվում հովիտ այցելել լիալուսնի ժամանակ, երբ ստվերների խաղը հրաշալի բնապատկերին ավելի խորհրդավոր տեսք է հաղորդում։

Պատկերասրահ
-----------

* Վալե դե լա ԼունաՎալե դե լա Լունա
* Ամֆիթատրոն*Ամֆիթատրոն*
* Մեծ ավազաթումբՄեծ ավազաթումբ
* Մայրամուտը Լուսնի հովտումՄայրամուտը Լուսնի հովտում
* Լուսնի խառնարանին նման լանդշաֆտԼուսնի խառնարանին նման լանդշաֆտ

Ծանոթագրություններ
------------------

1. ↑  «Valle de la Muerte – Valle de La Luna» (իսպաներեն). Sitio oficial de Turismo de Chile. Արխիվացված է օրիգինալից 2014 թ․ դեկտեմբերի 14-ին. Վերցված է 2014 թ․ դեկտեմբերի 5-ին.
2. ↑  «Cordillera, Valle de Muerte y Valle de la Luna - San Pedro de Atacama» (իսպաներեն). ibiblio.org. Վերցված է 2014 թ․ դեկտեմբերի 5-ին.
3. 1 2  *Stephan Küeffner, Kristina Schreck.* National Flamingo Reserve: The Salar de Atacama, Valle de la Luna & the Southern Antiplanic Lakes // Frommer's Chile & Easter Island. — Hoboken, NJ: Wiley Publishing, 2007. — P. 192-193. — ISBN 978-0-470-12816-9
4. ↑  Field Excursion from Central Chile to the Atacama Desert // The Geology of Chile / Teresa Moreno, Wes Gibbons (Eds.). — Bath, UK: The Geological Society Publishing House, 2007. — P. 340. — ISBN 978-1-86239-219-9
5. ↑  *Jo De Waele & Paolo Forti.* Salt rims and blisters: peculiar and ephemeral formations in the Atacama Desert (Chile) // *Zeitschrift für Geomorphologie, Supplementary Issues*. — 2010. — Vol. 54. — № 2. — P. 51-67.
6. ↑  «Reserva Nacional Los Flamencos» (իսպաներեն). GoChile. Վերցված է 2015 թ․ փետրվարի 9-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վալե դե լա Լունա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | VIAF: 668145857123422922902 · WorldCat VIAF: 668145857123422922902 |

 |